La **Internacia Junulara Biblioteko** (germane *Internationale Jugendbibliothek*, mallongigita **IJB**) estas biblioteko en Munkeno, Germanio, kiu specialiĝas pri kolektado de infanaj kaj junularaj libroj el la tuta mondo. La biblioteko, kiu malfermiĝis en 1949, estas la plej granda de sia speco en la mondo.

Historio
--------

La biblioteko estis fondita de la ĵurnalisto kaj verkisto Jella Lepman. Lefman volis antaŭenigi toleremon, repaciĝon kaj komprenon inter malsamaj kulturoj tra la biblioteko, precipe kontraŭ la fono de la traŭmato de la Dua Mondmilito. Tiu ĉi vizio gvidas la agadojn de la biblioteko ĝis hodiaŭ.

Lefman, loĝanto de Germanio, estis trovita dum la milito en ekzilo en Britio. Post tio, ŝi estis dungita de la aŭtoritatoj de la usona okupa zono en Germanio por servi tie kiel konsultisto por edukado kaj kulturo. En 1946, Lefman organizis ekspozicion de infanaj kaj junularaj libroj en Munkeno surbaze de librodonacoj kiujn ŝi povis ricevi de internaciaj eldonejoj. La ekspoziciokolekto, nombranta 4,000 volumojn, formis la komencan bazon por la kolekto de la biblioteko. Lefman funkciis kiel la direktoro de la biblioteko ĝis 1957.

Ĝis 1983, la biblioteko estis loĝigita en privatdomo en la Schwabing distrikto de Munkeno. Ekde tiam ĝi funkcias en la kastelo Blutenburg (Schloss Blutenburg) en la urbo.

Kolekto
-------

Dum ĝia establado, la kolekto de la biblioteko inkludis 8,000 volumojn. Hodiaŭ, la biblioteko havas unikan kolekton de libroj, kiu inkluzivas ĉirkaŭ 600,000 volumojn en 150 lingvoj kaj pli, inkluzive de multaj valoraj kaj maloftaj eldonoj de historiaj infanlibroj. La libroj estas haveblaj por legado en la biblioteko kaj proksimume 30 000 el ili estas disponeblaj por pruntado. La biblioteko ankaŭ havas pli ol 30 mil volumojn da esplorliteraturo pri infana literaturo kaj numeroj el 150 revuoj en diversaj lingvoj, kaj ankaŭ alireblecon al elektronikaj fontoj. La kolekto disetendiĝas ricevante librodonacojn de organizoj kaj individuoj, inkluzive de donacoj kaj testamentoj de la personaj kolektoj de infanaŭtoroj. La biblioteka katalogo estas alirebla per la interreto.

La biblioteko havas plurajn ekspoziciejojn kiuj funkcias kiel literaturaj muzeoj por verkistoj, inkluzive de Erich Kästner kaj Michael Ende. Krom la libroj estas montrataj taglibroj, leteroj kaj aliaj verkaĵoj de la verkistoj.

Agadoj
------

La biblioteko konservas kaj iniciatas diversajn agadojn, inkluzive de legadsesioj, diskutsesioj, skriblaborrenkontiĝoj, ekspozicioj kaj evoluprojektoj. Ĝi okazigas multajn agadojn en kunlaboro kun lernejoj. La biblioteko funkciigas esploran stipendioprogramon por infanaj kaj junularaj literaturesploristoj de malsamaj landoj, kiu estas financita fare de la germana Ministerio de Eksterlandaj Aferoj.

Ĉiujare, la biblioteko eldonas la **katalogon de la blankaj korvoj**, kiu enhavas ĉirkaŭ 200 novajn rekomenditajn infanajn kaj junularajn verkaĵojn el diversaj landoj kaj en diversaj lingvoj. En 2010, la biblioteko fondis la **Festivalo de la Blankaj Korvoj** por porinfana literaturo, kiu okazas ĉiujn du jarojn. En 2013, la biblioteko unue aljuĝis la premion nomitan honore al la germana porinfana verkisto James Krüss. La premio estas aljuĝita ĉiujn du jarojn al verkistoj komence de ilia kariero por instigi ilian agadon.

48° 09′ 47″ Nordo 11° 27′ 23″ Oriento﻿ / ﻿48.16305 °N, 11.45638 °O﻿ / 48.16305; 11.45638 (mapo)

 **Internacia Junulara Biblioteko** en Vikimedia Komunejo

Direktoroj
----------

* 1949–1957: Jella Lepman
* 1957–1982: Walter Scherf
* 1982–1983: Wolfgang Vogelsgesang
* 1983–1992: Andreas Bode
* 1992–2007: Barbara Scharioth
* ekde 2007: Christiane Raabe

Literaturo
----------

* Eva-Maria Ledig: *Eine Idee für die Kinder. Die Internationale Jugendbibliothek in München.* München: Erasmus Grasser-Verlag, 1988.
* Jella Lepman: *Die Kinderbuchbrücke.* Frankfurt: Fischer, 1964. (Neuauflage zum 50jährigen Bestehen der Internationalen Jugendbibliothek: München 1999.)
* Wolfgang Vogelsgesang (Hrsg.): *Blutenburg. Das Schloß und sein Umfeld in Geschichte und Gegenwart.*  Wielenbach: Erasmus Grasser-Verlag, 1992. (ISBN 3-925967-24-9) bzw. (ISBN 3-925967-26-5)
* Wally de Doncker 'Wie was Jella Lepman? Een portret ter gelegenheid van 50 jaar IBBY' Leesgoed, p. 190–192, 2ge jaargang 2002, deel 5, Biblion Uitgeverij, Den Haag

Eksteraj ligiloj
----------------

* Oficiala retejo
* Schloss Blutenburg, Sitz der IJB
* Foto der Gründerin


|  |  |
| --- | --- |
| Bibliotekoj | * PeEnEo: 816677
* GND: 1005531-9
* LCCN: n80103775
* VIAF: 136658873
* ISNI: 0000 0001 1956 5982, 0000 0004 0630 6481
* SUDOC: 030984734
* BNF: 12229172h
* NLA: 36541138
* NKC: kn20050626007
* BNE: XX114404
 |